**SPLOŠNI KRITERIJI OCENJEVANJA**

|  |
| --- |
| **Odlično 5 Razumevanje snovi je popolno**, saj jo učenec samostojno povezuje in zaključuje. Z učiteljem se je o učni snovi sposoben sproščeno pogovarjati. Z primeri zna jasno podati prepričljivo razlago. Pojavljajo se izvirne zamisli, ki jih zna zagovarjati in analizirati. **Izdelki** so pregledni, natančni, vendar oblikovani na samosvoj način, ki je odraz samostojnosti, posebnosti in osebnosti učenca. |
| **Prav dobro 4** Učenec **snov pretežno razume**, navaja ustrezne primere. Napake so redke in manj pomembne, zna podati ustrezno razlago. Sposoben je vodene analize in sinteze. **Izdelki** so natančni, pregledni, izdelani po učiteljevem navodilu. |
| **Dobro 3** Učenec **snov delno razume** in ima že predstave o bistvenih povezavah, potrebuje pa več pomoči pri analizi in sintezi. Razlaga je le približna, primeri so le deloma povzeti po učbeniku. Pri nalogah se pojavljajo napake, ni samostojnih rešitev, **izdelki** pa so še oblikovani v skladu dogovora med učiteljem in učenci. |
| **Zadostno 2 Razumevanje snovi je pomanjkljivo**, obnavljanje pa skopo, vsebuje pa osnovne elemente temeljnega znanja. Izražanje je skromno. **Izdelki** so pomanjkljivi, vendar še dosegajo svoj namen. Pri samostojno opravljenih nalogah se pojavlja veliko napak. |
| **Nezadostno 1** Učenec snovi **ne razume**. Pozna le drobce, zato obnavlja snov nerazumsko in zamenjuje pojme. Izraža se zelo skromno. Nalog ni sposoben reševati samostojno, **izdelki** ne dosegajo predvidene funkcije. |